Jeg er faktisk enig i at mange af de besparelser der gennemføres ER nødvendige. (hvilket også er årsagen til at jeg stemte på dem der snakkede om de tiltag allerede FØR valget) Men jeg synes stadig at det er en udemokratisk måde det bliver gjort, da den regering der gennemfører det, jo rent faktisk er valgt på at love de modsatte ting. Det finder JEG udemokratisk! Det ærlige havde været hvis partierne allerede før valget havde fortalt hvilke tiltag de mente var nødvendige for at komme nogelunde helskindet gennem den økonomiske krise der er. (de har jo alle heletiden vidst at ingen af dem ville få magten alene, men at de skulle samarbejde hinanden) Men nej - der blev lovet gaver til højre og venstre - og derefter gjort det modsatte. Lige nu kan jeg ikke lade være med at huske hvor mange der glædede sig over at der med den nye regering ville komme 2 lærere i de små klasser.... Det gik jo godt.....
Jeg tror desværre der er sket det, der sker for de fleste regeringer, at det er lettere at sidde i opposition og "kræve" , men når man selv sidder med pengeposen og finder ud af at den på ingen måde rækker, så får piben en anden lyd. Lige pt. så er regeringen og de fleste oppostionspartier ret enige i, at der skal reformeres, men inden da, så kom bl.a. venstre jo også med en masse krav, som de jo kunne have gennemført mens de selv sad i regering, hvilke der også blev påpeget. Men som sagt, da de selv sad med pengeposen, kunne de vel også selv se, at det ikke kunne lade sig gøre. Og omvendt. S, SF og R pippede jo også op, da de sad i opposition. Hvis vi tager fx. Dansk Folkeparti. Så har de jo aldrig rigtig siddet med magten og ansvaret. De har nærmest altid været et parti, som sad med "vægtskålen" og kunne kræve på flere "populære" områder og derfor nærmest kun er gået frem og frem, for de har jo ikke måtte tage de grimme beslutninger, men tværtimod tydeligtgjort, at det ikke var med deres gode vilje og derfor bibehold deres vælgere, samt vundet flere. Så at sidde i opposition, er en hel del mere populært end at sidde med den slunkne pengekasse.
Jeg er i gang med at tage afsked med demokratiet - det er finansverden og oligaker og multinatiionale selskaber der tager over   Uligheden i verden er blevet så skæv, at der sidder nogle få helt ektremt rige mennesker, som har voldsom stor indflydelse. Nogle steder som i Italien bliver de selv politikere, mens de andre steder bare trækker i snorene for egen vindings skyld.  - bemærk, at det er en artikel Information har oversat fra The Guadian
Rosalia: Det var dog en ringe sammenligning, hvis man overhovedet kan kalde det, det du kommer med der... 
Jeg er fuldstændig indforstået med, at der skal spares penge, men her skal man huske, at lærerkonflikten ikke handlede om at spare penge, men om at finde penge til at finansiere end folkskolereform, som ikke har dokumenteret effekt og som er rigtig rigtig dyr. (Bortset fra den manglende dokumentation, er jeg faktisk for heldagsskole i nogle områder) Her er altså ikke tale om at spare, men om at omdirigere, uden egentlig at finde flere penge. Det problematiske er så, at politikerne vælger ikke at lytte til lærerne, men gennemfører deres politik som de lystede, og kompensere med en lønstigning. En lønstigning som lærerne ikke havde bedt om! De ville have mulighed for kvalitet i deres arbejde = tid, og fik penge. Selvom mange siger det, er penge ikke = tid. Ikke når man arbejder med mennesker. Det aller aller største problem, som jeg ikke ser nogen fornuftig forklaring på, er offenlighedsloven, som tidligere nævnt her i tråden. Og jeg tror næsten, at lærerkonflikten bare var til for at distrahere fra en langt større svinestreg. På den anden side kan det også snart være lige meget med det danske demokrati når 2/3 af lovene dikteres fra EU, som er temmelig langt væk fra den enkelte borgers indflydelse. MEN så må vi jo tilbage til de bevidste forbrugere og ramme de virkelige magthavere (også tidligere nævnt i tråden som dem med pengene, og jeg er bange for det er rigtigt) på pengepungen ved at være bevidste forbrugere, samt bruge noget krudt på græsrodsorganisationer.